1.pielikums

*Tirgus izpētei “Aprūpes pakalpojuma sniegšana*

*Balvu novadā”,*

*ID Nr. SD/2024/1-27.2/8./TID*

**TEHNISKĀ SPECIFIKĀCIJA**

**Tirgus izpētei “****Aprūpes mājās pakalpojuma sniegšana Balvu novadā”**

**ID Nr. SD/2024/1-27.2/8/TID**

|  |
| --- |
| **Pasūtītājs:** **Balvu novada Sociālā pārvalde**Reģ.Nr.409000233392, adrese Raiņa iela 52, Balvi, Balvu novads, LV-4501 |
| 1. **Iepirkuma priekšmets**

Pakalpojuma sniegšana pensijas vecuma personai, pilngadīgai personai ar fiziska vai garīga rakstura traucējumiem, pilngadīgai personai smagas slimības laikā vai atveseļošanas periodā, kura vecuma, veselības stāvokļa vai funkcionālo spēju ierobežojuma dēļ nevar sevi aprūpēt un tai nav apgādnieku vai apgādnieki, vai ar personu kopā dzīvojošie ģimenes/mājsaimniecības locekļi vecuma, veselības stāvokļa vai nodarbinātības dēļ nevar nodrošināt tai nepieciešamo aprūpi. |
| 1. **Pakalpojuma sniedzējs**

Komersants, kooperatīvā sabiedrība, biedrība, nodibinājums, reliģiska organizācija vai cits tiesību subjekts, kurš atbilstoši Ministru kabineta 2017.gada 27.jūnija noteikumiem Nr.385 "Noteikumi par sociālo pakalpojumu sniedzēju reģistrāciju" reģistrēts sociālo pakalpojumu sniedzēju reģistrā aprūpes mājās pakalpojuma sniegšanai un atbilst Ministru kabineta 2017.gada 13.jūnija noteikumos Nr.338 “Prasības sociālo pakalpojumu sniedzējiem” noteiktajām prasībām. |
| 1. **Paredzamā pakalpojuma sniegšanas vieta un laiks (ilgums, periods)**

3.1. Pakalpojuma sniegšanas vieta: Balvu novada administratīvā teritorija.3.2. Pakalpojuma sniegšanas laiks: 36 (trīsdesmit seši) mēneši no 2025.gada 1.janvāra līdz 2027.gada 31.decembrim. |
| 1. **Pakalpojuma saturs**

4.1. Pakalpojums tiek sniegts pensijas vecuma personai, pilngadīgai personai ar fiziska vai garīga rakstura traucējumiem, pilngadīgai personai smagas slimības laikā vai atveseļošanas periodā. 4.2. Pakalpojums ietver:* pamatvajadzību nodrošināšanu (pārtikas produktu iepirkšana un piegāde, medikamentu, saimniecības preču piegāde; palīdzība ēdiena pagatavošanā; atbalstu medikamentu lietošanā u.c.);
* palīdzību personīgās higiēnas nodrošināšanā (palīdzība nomazgāties vannā vai dušā, palīdzība apģērbties/noģērbties, gultas veļas nomaiņa u.c.);
* palīdzību mājas darbu veikšanā un sadzīvē (mājokļa uzkopšana, trauku mazgāšana, kurināmā piegāde telpās, izdedžu iznešana; palīdzība krāsns kurināšanā; ūdens ienešana, izlietotā ūdens iznešana, rēķinu nomaksa, u.c.);
* ārstniecības personas izsaukšanu; aprūpējamās personas nokļūšanu un pavadīšanu uz veselības, sociālās aprūpes iestādēm vai speciālistiem, līdz divām reizēm pusgadā novada teritorijā, ja ir šāda vajadzība;
* mobilo aprūpes pakalpojumu ar specializētu, īpaši aprīkotu transportu (silto ūdeni, dušu, veļas mašīnu, veļas mazgāšana var tikt nodrošināta ārpus dzīves vietas, bet ar piegādi mājās), pēdu aprūpes pakalpojumu un friziera pakalpojumu;
* Drošības pogas pakalpojumu – drošības pogas saziņas iekārtas nodošanu lietošanā, pieslēgšana, atslēgšana un nepārtrauktas saziņas iespējas, informatīvu atbalstu un palīdzību 24 stundas diennaktī.

4.3. Pakalpojums tiek sniegts atbilstoši Pārvaldes veiktajam personas individuālo vajadzību un resursu izvērtējumam un noteiktajam aprūpes līmenim, nodrošinot to četros aprūpes līmeņos:* pirmais līmenis - līdz 4 stundām nedēļā;
* otrais līmenis - līdz 6 stundām nedēļā;
* trešais līmenis - līdz 8 stundām nedēļā;
* ceturtais līmenis – līdz 10 stundām nedēļā.

4.4. Gadījumos, kad nepieciešamais aprūpes apjoms, atbilstoši Pārvaldes veiktajam personas individuālo vajadzību un resursu izvērtējumam ir būtiski mazāks par Tehniskās specifikācijas 4.3. punktā noteikto, aprūpes līmenim atbilstošo stundu skaitu, Pakalpojuma apjoms (stundās) tiek noteikts individuāli. 4.5. Ja personas funkcionālais stāvoklis ir mainīgs un regulāra aprūpe nav nepieciešama, bet pastāv iespēja nonākt bezpalīdzīgā stāvoklī, Pakalpojuma sniedzējs nodrošina "Drošības poga” pakalpojumu, kas ietver sevī nepārtrauktas saziņas iespējas, informatīvu atbalstu un palīdzības organizēšanu 24 stundas diennaktī.4.6. Ja personai regulāra aprūpe nav nepieciešama, bet nepieciešams tikai mobilais aprūpes pakalpojums ar specializētu, īpaši aprīkotu transportu (silto ūdeni, dušu, veļas mašīnu u.c.), pakalpojuma sniedzējs nodrošina mobilā aprūpes pakalpojuma sniegšanu kā atsevišķu pakalpojumu. |
| 1. **Pakalpojuma apjoms**:

Paredzamais pakalpojuma saņēmēju skaits – līdz 70 personām mēnesī.  |
| 1. **Norēķinu kārtība**

6.1. Pakalpojums tiks pasūtīts pēc faktiskās nepieciešamības.6.2. Apmaksa par Pakalpojumu tiks veikta 20 (divdesmit) darba dienu laikā pēc rēķina un atskaites saņemšanas. |
| 1. **Pakalpojuma sniedzējs nodrošina**

7.1. Pakalpojumu sniegšanu darba dienās, ņemot vērā Pakalpojuma saņēmēja vajadzības, par Pakalpojuma sniegšanas konkrētu laiku vienojoties ar katru Pakalpojuma saņēmēju atsevišķi pirmajā Pakalpojuma saņēmēja apmeklējuma reizē. Laiks, ko Pakalpojuma nodrošināšanā iesaistītais darbinieks pavada ceļā pie Pakalpojuma saņēmēja netiek uzskatīts par Pakalpojuma nodrošināšanai patērēto laiku.7.2. Drošības pogas pakalpojumu katru dienu - 24 stundas diennaktī.7.3. Pakalpojumu nodrošināšanā iesaistītā personāla darbības koordinēšanu.7.4. Pakalpojumu nodrošināšanu noteiktajā apjomā atbilstoši Pārvaldes lēmumam un sagatavotajam nosūtījumam.7.5. Klienta aprūpes plāna izstrādāšanu, kurā norāda Pakalpojuma apjomu, veicamos darbus, darbu veikšanas regularitāte un aprūpētāja norīkošanu (vienu aprūpes plāna eksemplāru iesniedz Pārvaldē). u.c.7.6. Pakalpojuma līguma noslēgšanu, ne vēlāk kā divu darba dienu laikā pēc Pārvaldes nosūtījuma saņemšanas. 7.7. Ar Pakalpojuma saņēmēju psiholoģiski saderīgu darbinieku nodrošināšanu Pakalpojuma sniegšanā.7.8. Tūlītēju ārstniecības personas informēšanu, ja ir aizdomas par būtisku Pakalpojuma saņēmēja veselības pasliktināšanos vai apdraudējumu.7.9. Tūlītēju Pārvaldes informēšanu, ja konstatē, ka Pakalpojuma apjoms nav pietiekams vai Pakalpojuma saņēmēja stāvoklis ir uzlabojies tiktāl, ka Pakalpojums nav nepieciešams vai tā apjoms ir samazināms.7.10. Pārvaldes informēšanu, par izmaiņām Klienta sociālajā situācijā, pašaprūpes spējās un/vai veselības stāvoklī, par Pakalpojuma saņēmēja prombūtni (piem., atrašanos ārstniecības iestādē) vai citiem apstākļiem, arī Pakalpojuma saņēmēja nāvi (informāciju iesniedzot ne vēlāk kā nākamajā darba dienā pēc konstatēšanas).7.11. Sadarbību ar citiem pakalpojumu sniedzējiem (piemēram, veselības aprūpes pakalpojumu sniedzējiem, asistentiem), lai efektīvi izmantotu publiskos līdzekļus un sekmētu Pakalpojuma saņēmēja saskarsmi ar citām fiziskām un juridiskām personām.7.12. Ar Pakalpojuma saņēmēju saistītās informācijas iegūšanu, lietošanu un glabāšanu atbilstoši ierobežotas pieejamības informācijas statusam un fizisko personu datu aizsardzības prasībām.7.13. Pakalpojuma saņēmēja privātās dzīves neaizskaramības ievērošanu.7.14. Ētikas principu ievērošanu un darbību Pakalpojuma saņēmēja labākajās interesēs.7.15. Pakalpojuma saņēmēja sūdzību un priekšlikumu pieņemšanu un izskatīšanu un konsultāciju saņemšanu, ja Pakalpojuma saņēmējs ierodas/informē Pakalpojuma sniedzēju.7.16. Specializētā transporta piesaisti pēc nepieciešamības.7.18. Atskaišu un rēķinu sagatavošanu un iesniegšanu Pārvaldē par sniegto Pakalpojumu saskaņā ar līguma nosacījumiem.7.19. Klienta lietas iekārtošanu, kurā iekļauj šādus dokumentus un ietver šādas ziņas:17.9.1. informāciju par Pakalpojuma saņēmēju, ar Pakalpojuma sniegšanu saistītos dokumentus vai to atvasinājumus;17.9.2. Pakalpojumu sniegšanas procesa atspoguļojumu un rezultātu novērtējumu; 17.9.3. Pakalpojuma izpildes apliecinājumus - darba laika uzskaites lapas, izpildes uzskaites apliecinājumus u.tml.;17.9.4. citu informāciju, kas ir būtiska Pakalpojuma sniegšanai, apturēšanai vai izbeigšanai.17.20. Pārskata iesniegšanu Pārvaldei par Pakalpojuma ietvaros plānoto darbu izpildi un citas ar Pakalpojuma sniegšanu saistītas ziņas par iepriekšējā gadā sniegtajiem Pakalpojumiem līdz 1.februārim vai beidzot sniegt Pakalpojumu. |
| 1. **Pakalpojuma novērtēšana:**

8.1. Pakalpojuma sniedzējam jānodrošina Pakalpojuma saņēmējam sniegtā Pakalpojuma kvalitātes vērtēšanu, ne retāk kā vienu reizi gadā.8.2. Pakalpojuma sniedzējam ne retāk kā 1 (vienu) reizi gadā jāveic Pakalpojuma procesa un kvalitātes pašnovērtējums.  |